Vzn č.265	
Mestské zastupiteľstvo na základe samostatnej pôsobnosti podľa článku 67 a článku 68 Ústavy Slovenskej republiky a podľa § 4 ods. 1 a podľa ods. 3 písm. h/ a i/ a § 6 ods. 1 zákona č. 369/1990 Zb. o obecnom zriadení v znení neskorších predpisov, zákona č. 182/1993 Z.z. o vlastníctve bytov a nebytových priestorov, v znení neskorších predpisov vydáva toto všeobecne záväzné nariadenie (ďalej len VZN), ktorým sa mení a dopĺňa VZN č. 85 o prevode vlastníctva bytov a nebytových priestorov v bytových domoch vo vlastníctve mesta Trnava, v znení VZN č. 88, 95, 96, 103, 123, 162 a 236.

Čl. 1 

(1) V čl. 4 sa za ods. 1 dopĺňa nový odsek 1a), ktorý znie:

„1a) V prípadoch, keď sa bytový dom nachádza v lokalite, ktorá nie je s mestom stavebne spojená, môže mestské zastupiteľstvo schváliť inú cenu bytu.“

(2) V čl. 4 sa v ods. 2) dopĺňa nové písmeno c), ktoré znie: 

„c) v lokalite, ktorá nie je s mestom stavebne spojená, môže mestské zastupiteľstvo schváliť inú cenu pozemku.“

Čl. 2
Účinnosť 

Toto všeobecne záväzné nariadenie nadobúda účinnosť dňom 23.9.2006 

Schválené Mestským zastupiteľstvom mesta Trnava, uznesením č. 885 dňa 5.9.2006

Vyvesené dňa:8.9.2006

Ing. Štefan Bošnák
primátor mesta